**שברולט קמארו** (באנגלית: **Chevrolet Camaro**) היא מכונית פוני שנוצרה באמריקה הצפונית על ידי מותג שברולט של יצרנית הרכב האמריקנית ג'נרל מוטורס.

המכונית הוצגה לראשונה ב-26 בספטמבר 1966 כמכונית מודל 1967 ועוצבה כמודל תחרותי לפורד מוסטנג. היא חלקה את אותה פלטפורמת F-Body (הנעה אחורית קטנה יחסית) וכן מרכיבים רבים נוספים עם מכונית הפונטיאק פיירבירד, שהוצגה גם היא ב-1967.

ארבעה דורות עיקריים של המכונית יוצרו לפני שהייצור נפסק בשנת 2002. אולם, מכונית קונספט חדשה של הקמארו הוצגה בינואר 2006, וזאת הופיעה בסרט הרובוטריקים החדש ביולי 2007, לאחר שרישיון המכוניות של ג'נרל מוטורס הותר לשימוש בסרט, כמו גם בסרט מהיר ועצבני 2 בנוסף, הדור החמישי הושק ב-2010 בארצות הברית וב-2012 באירופה. בשנת 2015 הציגה שברולט את הדור השישי לקאמרו.

בסוף יולי 2021 חשפה שברולט כי לאחר שמשנת 2015 המכירות של הקמארו יורדות משנה לשנה, יופסק הייצור של הקמארו ודגם חדש ישא את השם קמארו, הדגם החדש יהיה מכונית סדאן (אולי סדאן פאסטבק) חשמלית. ב-4 באוגוסט 2021 נחשפו איורים לא רשמיים של המכונית החשמלית שתחליף את הקמארו. על פי הדיווחים שברולט תפסיק את הייצור של הקמארו ב-2024 עם הצגת המחליפה.

דורות
-----

### דור ראשון

 ערך מורחב – **שברולט קמארו הדור הראשון**  

שברולט קמארו מהדור הראשון הוצגה לראשונה בספטמבר 1966 בתור מודל 1967 בהנעה אחורית חדשה המשתמשת בפלטפורמת GM F-Body וניתנה לרכישה כרכב בעל שתי דלתות, כבעלת 2+2 מושבים, כקופה או קבריולה עם מנועי V8. בהיותם מודאגים מהצלחתה של מכונית הפורד מוסטנג, מנהלי חברת שברולט הבינו שמכונית הספורט שלהם, הקורווייר, לא תוכל להשיג את אותה הצלחה במכירות בגלל עיצוב המנוע האחורי שלה. לכן, הקמארו מודל 1967 הוצגה עם אותה הנעה אחורית וקונפיגורציית מנוע קדמי כמכונית הפורד מוסטנג. כמו כן, הקמארו עוצבה במיוחד בכך שהקלה על הרכבת תוספים ושיפורי כוח בחלל המנוע.

מודל 1967 החזיק מעמד עד לשנת 1969, ובסופו של דבר היווה השראה לפיתוח הדור החמישי של הקמארו.

### דור שני

 ערך מורחב – **שברולט קמארו הדור השני**  

הוצגה לראשונה בפברואר 1970, הדור השני של הקמארו נמצאה בייצור למשך 12 השנים הבאות. המכונית גדלה ברוחבה ובאורכה, מה שהפך אותה לכבדה יותר. הדגם עדיין היה מבוסס על פלטפורמת F-Body והמכונית דמתה לקודמתה בעיצוב השלדה שלה, בקפיצים אחוריים, ובמתלים הקדמיים. הדגם ייראה שינויים רבים לכל אורך הייצור, עד לשנת ייצור 1981, בה החל דגם הדור השלישי.

### דור שלישי

 ערך מורחב – **שברולט קמארו הדור השלישי**  

דגם הדור השלישי הוצג כדגם דגם 1982. הוא המשיך להשתמש בפלטפורמת F-Body של חברת ג'נרל מוטורס, ואף הנפיק גרסה לציון "20 שנות הנצחה" בשנת 1987 וכן גרסה לציון "25 שנות מורשת" בשנת 1992. אלה היו הדגמים הראשונים שהשתמשו במערכת הזרקת דלק, ארבע מהירויות אוטומטיות, תיבת הילוכים ידנית בעלת חמש מהירויות, מנועי ארבעה צילינדרים, גלגלי 16 אינץ', מבנה שלדה המותאם לתא מטען, ופנס בלימה שלישי במראה אחורית.

### דור רביעי

 ערך מורחב – **שברולט קמארו הדור הרביעי**  

דגם דור רביעי הוצג בשנת 1993 עם פלטפורמת F-Body משופרת. אפיוני המכונית מאז מודל הדור הראשון שומרו- שתי דלתות, מושבי 2+2, קופה או קבריולה ומנועי V8. מודל זה הציג את מנוע V8 LT1 בעל 5.7 ליטרים (350 אינץ' מעוקב) שהוצג שנה קודם לכן בקורבט, בנוסף לאופציה של תיבת הילוכים ידנית בעלת שש מהירויות. דגם שנת 1998 עוצב מחדש עם מראה שלדה וכן שינויים במנוע, בכך מחליף את מנוע ה-LT1 במנוע LS1 העשוי מאלומיניום (346 כוח סוס), שהוצג בשברולט קורבט C5.

הדור הרביעי של הקמארו החזיק מעמד עד לשנת 2002, שבה ייצור פלטפורמת F-Body הופסק כתוצאה ממכירות חלשות וחוסר היצע בשוק למכוניות קופה.

### דור חמישי

 ערך מורחב – **שברולט קמארו הדור החמישי**  

ב-9 בינואר 2006, לאחר ארבע שנות השבתת פעילות, הכריזה חברת ג'נרל מוטורס באופן רשמי על דגם קונספט חדש של הקמארו, שיוצרה בסוף שנת 2008 ויצאה למכירה מרץ שנת 2009. מכונית הקונספט בוססה על פלטפורמת GM Zeta החדש, והונעה בעזרת מנוע V8 LS3 בעל 425 כוח סוס. בנוסף, צוידה בתיבת הילוכים ידנית בעלת שש מהירויות.

ב-6 בינואר 2007, הציגה החברה את דגם הקבריולה. מכונית הקמארו הוצעה עם מנועי V6 ו- V8. בארצות הברית המחיר ההתחלחתי היה 23,280 דולר אמריקאי, ובאירופה, המחיר ההתחלתי היה 34,995 לירה שטרלינג (נכון לבריטניה) או 39,999 אירו (נכון לגרמניה).

ב-2012 הוצגה גרסה חזקה של הקמארו שנקראה ZL1. גרסה זו יוצרה עם מנוע 6.2 ל' V8 עם סופרצ'ארג'ר אשר מפיק 580 כוח סוס. מה שהפך אותה למכונית השרירים החמישית החזקה ביותר שיוצרה ביצור סדרתי.

בשנת 2014 עבר הדגם מתיחת פנים והוצגה גרסה מכוונת מסלול שנקראה Z28.

### דור שישי

 ערך מורחב – **שברולט קמארו הדור השישי**  

ב-16 במאי 2015 הציגה שברולט את הדור השישי לקמארו. הדור השישי כולל מנועי בנזין בנפח 2.0 ליטרים בהספקים של 275, 335, 455 כוחות סוס.  
בשנת 2016 הציגה שברולט את גרסת ה-ZL1 המכוונת למסלול, בעיצוב "אגרסיבי" הכוללת מנוע טורבו בנזין V8 צילנדרים בנפח 6.2 ליטרים עם מגדש על המספק כ-650 כוחות סוס ב-6,400 סיבובים לדקה ומומנט כוח מרבי של 89.5 קילוגרם כוח ב-3,600 סיבובים לדקה. תיבת הילוכים ידנית בעלת שישה הילוכים או תיבת הילוכים אוטומטית בעלת עשרה הילוכים. היא מאיצה מ-0 ל-100 קילומטרים לשעה בתוך 3.5 שניות ומגיעה למהירות מרבית של 319 קילומטרים לשעה.  
בשנת 2018 הציגה שברולט את מתיחת הפנים לקאמרו, הכוללת עיצוב חדיש ומודרני וחבילת 1LE הכוללת עיצוב המכוון למסלול כנף אחורים גדולה והיא מוצעת רק עם תיבת הילוכים ידנית בעלת שישה הילוכים. חבילת ה-1LE היא בעצם גרסת ה-ZL1 המכוונת למרוצים.

הופעה במדיות השונות
-------------------

* בסרט רובוטריקים, רובוטריקים 2: הנקמה ורובוטריקים 3: אפלת הירח הוצגה מכונית הקונספט של הדור החמישי. המכונית (דמותו של הרובוט "באמבלבי"), שהחלה כקמארו צהובה דגם 1967, שינתה צורתה במהלך הסרט הראשון לדגם הדור החמישי.
* בסרטים מהיר ועצבני 2, הקמארו דגם יאנקי הוצגה כאשר שני כוכבי הסרט התחרו מול יריביהם על מכוניותיהם. בריאן התחרה עם מיצובישי לאנסר אבולושן ורומן התחרה עם מיצובישי אקליפס ספיידר.
* דגמים שונים של מכונית הקמארו הוצגו במשחקים שונים כדוגמת אספלט 8, אספלט 9, Need For Speed, גראן טוריזמו, Forza Motorsport, Midnight Club 3: Dub Edition Remix וכן Sega GT 2002.
* מכונית הקמארו הוזכרה במספר שירים, ביניהם Wishlist של פרל ג'אם, black and yellow-G-mix של wiz khalifa,snoopdog, T-pain ו-juicy j ו-Racing In The Streets של ברוס ספרינגסטין.

גלריה
-----

* קמארו SS דור ראשון מודל 1967קמארו SS דור ראשון מודל 1967
* קמארו Z28 דור שני מודל 1979קמארו Z28 דור שני מודל 1979
* קמארו דור שלישי מודל 1986קמארו דור שלישי מודל 1986
* קמארו דור רביעיקמארו דור רביעי
* קמארו SS דור חמישי מודל 2010קמארו SS דור חמישי מודל 2010
* קמארו RS דור שישיקמארו RS דור שישי
* קמארו ZL1 דור שישיקמארו ZL1 דור שישי
* קמארו ניידת משטרהקמארו ניידת משטרה

קישורים חיצוניים
----------------

ויקישיתוף מדיה וקבצים בנושא **שברולט קמארו** בוויקישיתוף
* 

* אתר האינטרנט הרשמי של שברולט קמארו (באנגלית)
* שברולט קמארו באתר שברולט ישראל

הערות שוליים
------------

1. 1 2  שברולט קמארו על פי הדיווחים מוחלף על ידי סדאן חשמלית, באתר מוטור 1, ‏27 ביולי 2021
2. ↑  All-Electric Chevy Camaro Sedan Imagined In Unofficial Renderings, באתר מוטור 1, ‏04 באוגוסט 2021
3. ↑  קלינטון דיקון, 2012 שברולט קמארו ZL1 הייצור הושק, באתר מור1, ‏02 בפברואר 2012
4. ↑  רועי צוקרמן, שברולט קמארו ZL1 תהיה חזקה מהצפוי: 580 כ"ס, באתר אוטו (מגזין), ‏11 בספטמבר 2011
5. ↑  מיכאל גוטייה, 2014 שברולט קמארו & קמארו Z/28 הוצג בניו יורק, באתר מוטור1, ‏27 במרץ 2013
6. ↑  שברולט קאמרו החדשה 2016 - נחשפת רשמית, באתר קארטיוב, ‏17 במאי 2015
7. ↑  מפחידה: שברולט קאמרו ZL1 החדשה, באתר קארטיוב, ‏16 במרץ 2016
8. ↑  שברולט חושפת את הקמארו 2019 החדשה - מתיחת פנים, באתר קארטיוב, ‏10 באפריל 2018